**Wyclef Jean** (s. 17. lokakuuta 1969 Croix-des-Bouquets, Haiti) on yhdysvaltalainen rap- ja reggae-muusikko sekä musiikkituottaja. Hän oli hip hop -trio The Fugeesin jäsen ja esiintyy myös sooloartistina. Wyclef Jean pyrki synnyinmaansa Haitin presidenttiehdokkaaksi marraskuussa 2010 järjestettyihin vaaleihin, mutta hänen ehdokkuuttaan ei hyväksytty, koska hän asuu pääasiassa Yhdysvalloissa.

Lapsuus
-------

Wyclef syntyi Haitilla, Croix-des-Bouquets'n kaupungissa, Yolande ja Gesner Jeanin perheeseen. Hän muutti yhdeksänvuotiaana New Yorkin Brooklyniin ja sieltä New Jerseyn pohjoisosaan, jossa hän aloitti kitaransoiton ja opiskelemaan jazzia pääosin mustista oppilaista koostuvassa high schoolissa. Nuorena Wyclef työskenteli taksikuskina. Vuonna 1987 Wyclef perusti ystävänsä Prasin ja hänen luokkatoverinsa Lauryn Hillin kanssa yhtyeen nimeltä Tranzlator Crew, josta myöhemmin muodostui The Fugees.

The Fugees
----------

*Pääartikkeli: The Fugees*
The Fugees sai levytyssopimuksen Ruffhouse Recordsilta vuonna 1993 ja 1994 julkaistiin yhtyeen ensimmäinen albumi *Blunted On Reality*. Debyyttialbumi ei menestynyt erityisen hyvin ja todellisen läpimurron The Fugees tekikin vasta toisella albumillaan – vuonna 1996 julkaistulla *The Scorella*. Albumi oli tyyliltään aivan uudenlaista hip hopia, jossa yhdistyi niin electroa kuin souliakin. *The Scorea* myytiin maailmanlaajuisesti yli 17 miljoonaa kappaletta ja se teki triosta supertähtiä. Vuonna 1997 Wyclef, Pras ja Lauryn suuntautuivat kaikki omien sooloprojektiensa pariin.

Pitkän tauon jälkeen The Fugees esiintyi jälleen yhdessä vuonna 2004. Vuonna 2006 julkaistiin single "Take It Easy".

Sooloura
--------

### The Carnival

Wyclef Jean vuonna 2006.
Vuonna 1997 Wyclef siirtyi soolouralle muiden The Fugeesin jäsenten tapaan. Jo samana vuonna hän julkaisi ensimmäisen sooloalbuminsa *Wyclef Jean Presents: The Carnival Featuring the Refugee All-Stars* (josta käytetään myös lyhyempää nimeä *The Carnival*). *The Scoren* tapaan *The Carnival* toi hip hop -musiikkiin aivan uudenlaisia virtauksia – Wyclef yhdisteli albumillaan hip hopiin reggae-vaikutteita, karibialaisia rytmejä ja disco-musiikkia. Albumilla esiintyy Wyclefin rinnalla myös kuubalainen musiikkilegenda Celia Cruz, New Orleandsin The Neville Brothers, The Fugeesin jäsenet Pras ja Lauryn sekä Wyclefin sisarusten, Blandinna Melky Jeanin ja Farel Sedeck Guerschom Jeanin, muodostama hip hop -duo Melky Sedeck. *The Carnivalin* hiteksi nousivat Bee Geesin "Stayin' Alive" -kappaleen pohjalta tehty "We Trying to Stay Alive" ja New York Philharmonic Orchestran kanssa levytetty "Gone Till November".

### The Ecleftic

Wyclef julkaisi vuonna 2000 toisen sooloalbuminsa *The Ecleftic: 2 Sides II a Book*. Tälläkin levyllä vieraili Melky Sedeck sekä monia musiikkimaailman suuria tähtiä kuten Mary J. Blige, Earth, Wind & Fire ja Kenny Rogers. Mary J. Bligen kanssa levytetty "911" sai paljon suosiota kuten myös Hopen kanssa levytetty "Perfect Gentleman". Yhteiskuntakritiikin kannalta tärkeään asemaan nousi senegalilaisen Youssou N'Dourin kanssa levytetty ja Internetissä julkaistu "Diallo". Kappaleessa viitataan tapaukseen, jossa New Yorkin poliisi tappoi aseettoman Amadou Diallon epäiltyään hänen olevan vetämässä esiin asetta miehen tavoitellessan lompakkoaan. *The Eclefticin* päätösraita on versio Pink Floydin kappaleesta "Wish You Were Here".

### Masquerade

2001 Wyclef alkoi levyttää kolmatta levyään ja vuonna 2002 julkaistiin *Masquerade*. Muutama kuukausi ennen levyn julkaisua Wyclefin isä menehtyi ja *Masquerade* onkin omistettu Wyclefin edesmenneelle isälle. Gesner Jeanin muistoa hänen poikansa kunnioitti säveltämällä levylle kappaleen "Daddy". Tälläkin albumilla Wyclef sekoittaa eri tyylilajeja. Kuten aiemmillekin levyille, myös *Masqueradelle* mahtuu niin juhlintaa kuin yhteiskuntakritiikkiäkin. Pikkusisko Melky esiintyy tälläkin albumilla ja mukana on myös City High'n Claudette Ortiz. Tom Jonesin kappaleen "What's New, Pussycat" pohjalle Wyclef rakensi kappaleensa "Pussycat" ja *Masqueradea* täydentämään tulivat myös uudet sovitukset Frankie Vallin kappaleesta "Oh What A Night" ja Bob Dylanin kappaleesta "Knockin' On Heaven's Door".

### The Preacher's Son

2003 julkaistiin soololevy *The Preacher's Son*. Ensimmäisellä raidalla, "Industry", Wyclef pohdiskelee, mitä jos moni hip hop -maailman tragedioista olisi jäänyt tapahtumatta. Missy Elliottin kanssa tehty duetto "Party to Damascus" nousi albumin suurimmaksi hitiksi. Missy Elliottin lisäksi mukana on muiden muassa soul-legenda Patti LaBelle, Flipmode Squadin Rah Digga, Redman, kitaralegenda Carlos Santana, jamaikalainen dancehall-tähti Elephant Man ja reggae-artisti Wayne Wonder.

### Welcome to Haiti: Creole 101

Vuonna 2004 julkaistu *Welcome to Haiti: Creole 101* korostaa hyvin vahvasti Wyclefin haitilaisia juuria. Albumi on läpileikkaus karibialaisista musiikkityyleistä. Laulukielenä on englannin lisäksi Haitin kreolia ja ranskaa. Kanssaesiintyjinä ovat entuudestaan tuttu siskotyttö Melky sekä niin hip hop -tähti Foxy Brown kuin myös vähemmän tunnetut nigerialaiset hip hop -artistit 2Face ja Faze. Aiempien albumien tapaan mukaan on mahtunut cover-kappale ja tällä levyllä se on teemaan sopien Richie Valensin "La Bamba".

Tuotanto
--------

### Sooloalbumit

* *Wyclef Jean Presents: The Carnival Featuring the Refugee All-Stars* (1997)
* *The Ecleftic: 2 Sides II a Book* (2000)
* *Masquerade* (2002)
* *The Preacher's Son* (2003)
* *Welcome to Haiti: Creole 101* (2004)
* *Carnival Vol. II: Memoirs of an Immigrant* (2007)
* *Wyclef Jean* (2011)

### Kokoelma-albumit

* *Greatest Hits* (2003)

### EP:t

* *From the Hut, to the Projects, to the Mansion* (2009)
* *If I Were President: The Haitian Experience* (2011)

### Singlet

* "We Trying to Stay Alive" (1997)
* "Gone Till November" (1997)
* "Cheated (To All The Girls)" (1998)
* "Gunpowder" (1998)
* "New Day" (1999)
* "Thug Angels" (2000)
* "It Doesn't Matter" (2000)
* "911" (2000)
* "Perfect Gentleman" (2001)
* "Wish You Were Here" (2001)
* "Two Wrongs" (2002)
* "Pussycat" (2002)
* "Industry" (2003)
* "Party to Damascus" (2003)
* "Take Me As I Am" (2004)
* "President" (2004)
* "Sweetest Girl (Dollar Bill)" (2007)
* "Fast Car" (2007)
* "Any Other Day" (2007)
* "Valentine" (2009)
* "Divine Sorrow" (2014)

### Esiintymiset muiden muusikoiden kanssa

* Destiny's Child feat. Wyclef Jean - "No, No, No" (1997)
* DJ Muggs feat. Wyclef Jean - "John 3:16" (1997)
* Big Punisher feat. Wyclef Jean - "Carribean Connection" (1998)
* Cam'Ron feat. Big Punisher, Charli Baltimore, Silkk the Shocker & Wyclef Jean - "Horse & Carriage Remix" (1998)
* Canibus feat. Pras & The Product G&B & Wyclef Jean - "Let's Ride" (1998)
* Destiny's Child feat. Wyclef Jean - "Bug A Boo (ReFugee Camp Remix)" (1999)
* Funkmaster Flex feat. Khadejia, Pras, The Product G&B & Wyclef Jean - "Here We Go" (1999)
* Queen + Wyclef Jean - "Another One Bites The Dust" (1999)
* Whitney Houston feat. Dyme & Kristina & Wyclef Jean - "My Love is Your Love (Remix)" (1999)
* Black Eyed Peas feat. Wyclef Jean - "Rap Song" (2000)
* Mýa feat. Beenie Man & Wyclef Jean - "Lie Detector" (2000)
* Youssou N'Dour feat. Wyclef Jean - "How Come" (2000)
* Angie Martinez feat. Wyclef Jean - "Coast 2 Coast" (2001)
* The Product G&B feat. Wyclef Jean - "Cluck Cluck" (2001)
* Carlos Santana feat. Wyclef Jean & The Product G&B - "Maria Maria" (2002)
* Pacewon feat. Wyclef Jean - "It's Yours" (2002)
* Sarah Connor feat. Wyclef Jean - "One Nite Stand" (2002)
* Da Band feat. Wyclef Jean - "Do You Know" (2003)
* Timbaland & Magoo feat. Wyclef Jean - "Hold On" (2003)
* Benzino feat. Wyclef Jean & M3 - "Neva Shuvin" (2003)
* Anthony B feat. Bone Crusher & Wyclef Jean - "Lighter (Remix)" (2004)
* Jin feat. Wyclef Jean - "Learn Chinese" (2004)
* Yumi Shizukusa feat. Wyclef Jean - "I'm In Love" (2004)
* DJ Quik feat. Wyclef Jean - "Ladies & Thugs" (2005)
* M.O.P. feat. Wyclef Jean - "Hip Hop Cops" (2005)
* Pras feat. Wyclef Jean - "Angels Sing" (2005)
* Shakira feat. Wyclef Jean - "Hips Don't Lie" (2006)
* Subliminal feat. Wyclef Jean & The Shadow - "In Tel Aviv" (2006)
* Ying Yang Twins feat. Wyclef Jean - "Dangerous" (2006)

### Elokuva- ja TV-musiikki

* *South Park*: Wyclef Jean - "Bubblegoose" (1998)
* *Life*: Wyclef Jean & Xzibit & Juvenile & Nature & Ja Rule & Reptile - "25 to Life" (1999)
* *Life*: Wyclef Jean - "New Day" (1999)
* *Carmen: Hiphop-ooppera*: Beyoncé Knowles & Rah Digga & Wyclef Jean - "Cards Never Lie" (2001)
* *Shottas* (2002)
* *Sopranos*: The Product G&B feat. Wyclef Jean - "Blood Is Thicker Than Water" (2002)
* *Hotelli Ruanda*: Wyclef Jean - "Million Voices" (2004)
* *Dirty Dancing – Kuuma tanssi 2*: Wyclef Jean feat. Claudette Ortiz - "Dance Like That" (2004)

Lähteet
-------

1. ↑  Wyclef Jean Haitin presidentiksi? Iltasanomat.  Arkistoitu 11.8.2010. Viitattu 23.6.2011.
2. ↑  Poptähden presidenttiehdokkuus hylättiin MTV3. Viitattu 21.8.2010.
3. ↑  Wyclef becomes Haiti "ambassador"  4. tammikuuta, 2007. *BBC News*. Viitattu 1. helmikuuta, 2007. (englanniksi)
4. ↑  Biography for Wyclef Jean *IMDb*. Viitattu 1. helmikuuta, 2007. (englanniksi)
5. 1 2 3  Steve Huey: Wyclef Jean: Biography *AllMusic*. Viitattu 1. helmikuuta, 2007. (englanniksi)
6. ↑  Fugees: News *Sony Music/Columbia Records*.  Arkistoitu 10.5.2007. Viitattu 1. helmikuuta, 2007. (englanniksi)
7. ↑  Leo Stanley: Presents the Carnival Featuring the Refugee All-Stars *AllMusic*. Viitattu 1. helmikuuta, 2007. (englanniksi)
8. ↑  Amadou Diallo case *The Washington Post*. Viitattu 1. helmikuuta, 2007. (englanniksi)
9. ↑  Stephen Thomas Erlewine: Masquerade *AllMusic*. Viitattu 1. helmikuuta, 2007. (englanniksi)
10. ↑  Rob Theakston: The Preacher's Son *AllMusic*. Viitattu 1. helmikuuta, 2007. (englanniksi)
11. ↑  Jason Birchmeier: Welcome to Haiti: Creole 101 *AllMusic*. Viitattu 2. helmikuuta, 2007. (englanniksi)

Aiheesta muualla
----------------

* Kuvia tai muita tiedostoja aiheesta **Wyclef Jean** Wikimedia Commonsissa

* Wyclef Jeanin virallinen sivusto (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* IdRef

 |

 |